भारत सरकार

रसायन और उर्वरक मंत्रालय

उर्वरक विभाग

**राज्‍य सभा**

अतारांकित प्रश्‍न संख्‍या **3246**

जिसका उत्‍तर शुक्रवार, 23 मार्च, 2018/02 चैत्र, 1940 (शक) को दिया जाना है।

**रामागुंडम उर्वरक इकाई का पुनरुद्धार**

**3246. श्रीमती रेणुका चौधरी:**

क्या **रसायन और उर्वरक** मंत्री यह बताने की कृपा करेंगे किः

(क) क्या सरकार ने भारतीय उर्वरक निगम की रामागुंडम उर्वरक इकाई का 2018 तक पुनरुद्धार करने की योजना बनाई है;

(ख) यदि हां, तो कार्य की मौजूदा स्थिति क्या है और विलम्ब के क्या कारण हैं; और

(ग) सरकार द्वारा संयंत्र के समयबद्ध तरीके से पुनरुद्धार के लिए क्या कदम उठाए गए हैं?

**उत्‍तर**

**योजना मंत्रालय में राज्‍य मंत्री (स्‍वतंत्र प्रभार) तथा रसायन और उर्वरक मंत्रालय में राज्‍य मंत्री**

**(राव इन्‍द्रजीत सिंह)**

**(क):** जी हां। सरकार ने 2018 तक फर्टिलाइजर कॉरपोरेशन ऑफ इंडिया लिमिटेड की रामागुण्‍डम फर्टिलाइजर यूनिट के पुनरुद्धार की योजना बनाई है।

**(ख) और (ग):**  वर्तमान में परियोजना स्‍थल पर निर्माण कार्यकलाप पूरे जोरों पर है तथा 15.03.2018 की स्थिति के अनुसार यह 77.3% समग्र प्र‍गति के चरण को पार कर गया है। कुछ चुनौतियां हैं जो निम्‍नलिखित हैं:-

(।) जुलाई, 2018 तक प्राकृतिक गैस की उपलब्‍धता सुनिश्‍चित करना।

(।।) अप्रैल, 2018 तक 28 किमी. लम्‍बी पाइपलाइन के जरिये येल्‍लामपल्‍ली बैराज से जल की उपलब्‍धता सुनिश्‍चित करना।

(।।।) तथा जल पैकेज, विद्युत संयंत्र आदि को समय से पूरा करना।

उर्वरक विभाग (डीओएफ) ने अप्रैल, 2018 के भीतर जल पाइपलाइन बिछाने तथा पॉवर ग्रिड कनेक्टिविटी के लिए तेलंगाना राज्‍य सरकार के साथ इस मामले को उठाया है। उर्वरक विभाग ने जुलाई, 2018 के भीतर गैस पाइपलाइन को पूरा करने के लिए मैसर्स जीआईटीएल (जीएसपीएल इंडिया ट्रांस्‍को लिमिटेड) के साथ भी इस मामले को उठाया है।

साथ ही साथ, स्‍थल पर कार्यरत मैसर्स भारत हैवी इलेक्ट्रिकल्‍स लिमिटेड (भेल), विप्रो तथा अन्‍य ठेकेदारों के साथ रामागुण्‍डम एण्‍ड फर्टिलाइजर केमिकल्‍स लिमिटेड (आरएफसीएल) के कार्यकारी प्रबंधन द्वारा नियमित आधार पर ठोस अनुवर्ती कार्रवाई की जा रही है।

\*\*\*\*\*\*\*